A KC–10 Extendert a McDonnell Douglas DC–10 utasszállító repülőgépből fejlesztette ki a McDonnell Douglas amerikai repülőgép gyártással foglalkozó cég. A KC–10-es az amerikai légierő (USAF) részére készült üzemanyag utántöltő repülőgépnek, de - szemben a KC–135-össel - nem csak üzemanyagot szállíthat, a törzs elejének bal oldalán nagy méretű rakodóajtó van. Az Extender világszerte megkönnyíti az USAF-telepítéseket, mivel nem csak a harcászati vadászgépek kötelékeinek légi utántöltésére, hanem a kiszolgálásukhoz szükséges anyagok és személyzet szállítására is alkalmas. Tankolócsápos berendezéssel repül, de behúzható csőszerkezete alkalmas az US Navy és a NATO gépek feltöltésére is. A KC–10-est hivatalosan is az USAF legbiztonságosabb gépének minősítettek, mindössze egy gép veszett el földi tűz következtében. Bevetették 1986-ban Líbiában, 1989-ben Panamában és a Sivatagi Vihar hadműveletben. A holland gépek átalakított DC–10-esek.